ai4bharat/Pralekha huggingface dataset:
संरक्षण मंत्रालय
उज्बेकिस्तानची राजधानी ताश्कंद इथे शांघाय सहकार्य संघटनेच्या संरक्षण मंत्र्याच्या बैठकीत संरक्षण मंत्री राजनाथ सिंह होणार सहभागी
नवी दिल्ली, 22 ऑगस्ट 2022
शांघाय सहकार्य संघटनेच्या सदस्य देशांच्या संरक्षण मंत्र्यांच्या वार्षिक बैठकीला उपस्थित राहण्यासाठी संरक्षण मंत्री राजनाथ सिंह 23 ते 25 ऑगस्ट 2022 दरम्यान उझबेकिस्तानची राजधानी ताश्कंद इथे जाणार आहेत. या वार्षिक बैठकीदरम्यान, शांघाय सहकार्य संघटनेच्या सदस्य देशांमधील संरक्षण सहकार्याच्या मुद्द्यांवर चर्चा केली जाईल आणि चर्चा केल्यानंतर एक संयुक्त निवेदनही जारी केले जाईल अशी अपेक्षा आहे. या परिषदेदरम्यान 24 ऑगस्ट 2022 रोजी होणाऱ्या बैठकीत राजनाथ सिंह यांचे भाषण होणार आहे.
या दौऱ्यादरम्यान, संरक्षण मंत्री, उझबेकिस्तानचे संरक्षण मंत्री लेफ्टनंट जनरल बखोदीर कुरबानोव्ह, यांची भेट घेतील. या व्यतिरिक्त, या बैठकीच्या पार्श्वभूमीवर शांघाय सहकार्य संघटनेच्या इतर काही सदस्य देशांच्या संरक्षण मंत्र्यांच्याही बैठका होणार आहेत, ज्यात द्विपक्षीय मुद्दे आणि परस्पर हितसंबंधांच्या मुद्द्यांवर चर्चा केली जाईल.
ताश्कंदमधील मुक्कामादरम्यान, राजनाथ सिंह, दिवंगत पंतप्रधान लाल बहादूर शास्त्री यांच्या स्मारकस्थळी जाऊन त्यांना श्रद्धांजली अर्पण करतील आणि उझबेकिस्तानमधील भारतीय वंशाच्या नागरिकांचीही ते भेट घेतील.
S.Kane/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
राष्ट्रपती कार्यालय
राष्ट्रपती भवन जनतेसाठी येत्या शनिवारपासून म्हणजे दिनांक 6 फेब्रुवारी पासून पुन्हा खुले
नवी दिल्ली, 1 फेब्रुवारी 2021
राष्ट्रपती भवन सामान्य जनतेसाठी येत्या शनिवारपासून म्हणजे दिनांक 6फेब्रुवारी पासून पुन्हा खुले होणारआहे, कोविड-19 मुळे 13 मार्च 2020 पासून बंद करण्यात आले होते. शनिवार आणि रविवारी  ते खुले रहाणार आहे .अभ्यागतांना https://presidentofindia.nic.in किंवा https://rashtrapatisachivalaya.gov.in/ या संकेतस्थळावर जाऊन आँनलाईन पध्दतीने आपल्या भेटीची आगाऊ नोंदणी करता येईल. पूर्वीप्रमाणेच 50 रुपये जुजबी फी यासाठी आकारली जाईल.
शारिरीक अंतराच्या निकषानुसार 10:30,12:30,4:30 यावेळांत आगाऊ नोंदणी नक्की करत येईल,जास्तीत जास्त 25 जणांना एका निर्धारित वेळी प्रवेश दिला जाईल .भेटीदरम्यान अभ्यागतांना मास्क घालणे ,शारिरीक अंतर पाळणे या कोविड मार्गदर्शक सूचनांचे पालन करावे लागेल.Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 66
रेल्वे मंत्रालय
समर्पित फ्रेट कॉरिडॉर योजना
नवी दिल्ली, 6 एप्रिल 2022
भारतीय रेल्वेने मालवाहतुकीचे दर स्पर्धात्मक ठेवण्यासाठी अनेक उपक्रम/पावले उचलले आहेत; ज्यात) बिगर मालवाहतुकीसाठी उलट दिशेने जाणाऱ्या  गाड्यांसाठी स्वयंचलित मालवाहतूक सवलत धोरण, खुल्या आणि सपाट वाघिणींमधे  भरलेल्या मालावर सवलत, फ्लाय-ॲश च्या मालवाहतुकीमध्ये 40% सवलत-, स्थानक ते स्थानक दर, कंटेनरसाठी राउंड ट्रीप आधारित दर, राउंड ट्रीप वाहतूक, भरलेल्या कंटेनरवर 5% सवलत,मोठ्या प्रमाणात वस्तू नेणाऱ्या फ्रेट बास्केट कंटेनरच्या विस्तारासाठी तसेच रिकामे कंटेनर आणि फ्लॅट वॅगनच्या वाहतुकीवर 25% सवलत, अशा विविध योजना सुरू केल्या आहेत.
रेल्वे कार्गो हाताळण्यासाठी आवश्यक असलेल्या अतिरिक्त टर्मिनल्सच्या विकासासाठी उद्योगक्षेत्रातून गुंतवणूक वाढवण्यासाठी दिनांक 15.12.2021 रोजी नवीन 'गती शक्ती मल्टी-मॉडल कार्गो टर्मिनल ' धोरण जाहीर करण्यात आले आहे आणि पुढील तीन आर्थिक वर्षांत, म्हणजे 2022-23, 2023-24 आणि 2024-25 पर्यंत अशा प्रकारची 100 गती शक्ती कार्गो टर्मिनल्स सुरू करण्याचे उद्दिष्ट साध्य करायचे आहे.
सामान्य प्रकारची वाहतूक करणाऱ्या वॅगन्स, विशेष वाहतुकीचे उद्दिष्ट असणाऱ्या /उच्च क्षमतेच्या वॅगन्स आणि वाहनांची वाहतूक करणाऱ्या वॅगन्समध्ये खाजगी गुंतवणूकीला आकर्षित करण्यासाठी रेल्वे मंत्रालयाच्या योजना आहेत.
2021-22 दरम्यान, सामान्य वाहतूक करणाऱ्या वॅगन्ससाठी गुंतवणूक योजना, विशेष मालवाहतूक गाड्यांसाठी स्वस्त परिचालन योजना आणि वाहनांच्या मालवाहतूकीसाठी परिचालन योजनेअंतर्गत सुमारे 150 रेक मंजूर करण्यात आले आहेत.
मालवाहतूक बाजारपेठेतील रेल्वेचा वाटा सुधारण्यासाठी आणि ते अधिक आकर्षक बनवण्यासाठी, प्रति वॅगन अतिरिक्त मालवाहतूक करण्यासाठी एक्सल लोड वाढवणे, मालवाहतुकीच्या कामकाजात व्यापक संगणकीकरणाचा वापर, उच्च क्षमतेची इंजिने तैनात करणे यासारख्या अनेक उपायांचा अवलंब करण्यात आला आहे. उच्च क्षमतेच्या रेल्वेगाड्या आणि उच्च क्षमतेच्या वॅगन्स, वॅगन आणि लोकोमोटिव्हच्या देखभाल पद्धतींमध्ये सुधारणा, रेल्वेमार्ग आणि सिग्नलिंगमध्ये सुधारणा, नवीन तंत्रज्ञान आणि व्यवस्थापन पद्धतींचा अवलंब करण्यासाठी कर्मचारी आणि अधिकाऱ्यांना प्रशिक्षण, इ. याशिवाय, कृत्रिम बुद्धिमत्तेवर आधारित स्वयंचलित डायग्नोस्टिक आणि प्रेडिक्टिव मेंटेनन्स सिग्नलिंग सुरू करण्यासाठी देखील प्रयत्न केले जात आहेत.
सध्या, रेल्वे मंत्रालयाने दोन समर्पित फ्रेट कॉरिडॉर  चे बांधकाम हाती घेतले आहे, त्यातील पहिला समर्पित मार्ग फ्रेट कॉरिडॉर  लुधियाना ते सोननगर  हा ईस्टर्न डेडिकेटेड फ्रेट कॉरिडॉर आहे तर आणि दुसरा वेस्टर्न डेडिकेटेड फ्रेट कॉरिडॉर हा  जवाहरलाल नेहरू पोर्ट टर्मिनल  ते दादरी  हे आहेत. सध्या डीएफसीच्या 2843 किमी पैकी 1110 किमीचे मार्गावरील काम पूर्ण झाले आहे. पुढे रेल्वे मंत्रालयाने पूर्व-कोस्ट कॉरिडॉर , पूर्व-पश्चिम कॉरिडॉर  तसेच राजखरसावन-कालीपहारी-आंदल - 195 किमी) आणि उत्तर-दक्षिण उप-कॉरिडॉर  या ठिकाणी समर्पित मालवाहतूक कॉरिडॉर बांधण्यासाठी सर्वेक्षण/तपशीलवार प्रकल्प अहवाल तयार करण्यास मंजुरी दिली आहे.
ही माहिती रेल्वे, दळणवळण, तसेच इलेक्ट्रॉनिक आणि माहिती तंत्रज्ञान मंत्री श्री अश्विनी वैष्णव यांनी आज लोकसभेत एका प्रश्नाच्या लेखी उत्तरात ही माहिती दिली.S.Patil/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 207
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 23 मे 2022
|
|
- 192.38 cr vaccine doses have been administered so far under Nationwide Vaccination Drive
- India's Active caseload currently stands at 14,832
- Active cases stand at 0.03%
- Recovery Rate currently at 98.75%
- 2,099 recoveries in the last 24 hours increases Total Recoveries to
4,25,99,102
- 2,022 new cases recorded in the last 24 hours
- Daily positivity rate 
- Weekly Positivity Rate 
- 84.70 cr Total Tests conducted so far; 2,94,812 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 192.38  कोटींचा टप्पा पार केला आहे. 2,42,38,619 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.28  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
सध्या भारतामध्ये रुग्णसंख्या 14,832 इतकी आहे, ती देशाच्या एकूण रुग्णसंख्येच्या तुलनेत 0.03% इतकी आहे.
परिणामी, भारतात रुग्ण बरे होण्याचा दर 98.75 % झाला आहे.
गेल्या 24 तासांत कोरोनाचे 2,099 रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,99 ,102 झाली आहे.
गेल्या 24 तासात 2,022 नव्या कोरोना रुग्णांची नोंद झाली.
गेल्या 24 तासात एकूण 2,94,812 चाचण्या करण्यात आल्या. भारताने आतापर्यंत एकूण 84.70  कोटींहून अधिक चाचण्या केल्या आहेत.
देशात साप्ताहिक पॉझिटिव्हिटी दर सध्या 0.49% तर दैनंदिन पॉझिटिव्हिटी दर 069 % आहे.
इतर अपडेट्स :
S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 94
कृषी मंत्रालय
केंद्रीय कृषिमंत्र्यांच्या उपस्थितीत गुजरातमध्ये जागतिक मधमाशी दिन साजरा
महाराष्ट्रासह 5 राज्यांमधील 7 मधचाचणी प्रयोगशाळा आणि प्रक्रिया एककांचे उद्घाटन
लहान शेतकर्यांना सक्षम बनवणे हे पंतप्रधानांचे ध्येय - कृषिमंत्र्यांचा मधमाशीपालकांना संदेश
ग्रामीण जनतेच्या प्रगतीनेच देशाची प्रगती होईल : श्री तोमर
नवी दिल्ली, 20 मे 2022
केंद्रीय कृषिमंत्र्यांच्या उपस्थितीत आज जागतिक मधमाशी दिन मोठ्या उत्साहात साजरा करण्यात आला. देशात “मधुर क्रांती” घडवून आणण्यासाठी पंतप्रधानांच्या मार्गदर्शनाखाली सरकार अत्यंत गांभीर्याने काम करत असल्याचे प्रतिपादन केंद्रीय कृषीमंत्री श्री. नरेंद्र सिंह तोमर यांनी केले. यानिमित्ताने केंद्रीय कृषी आणि शेतकरी कल्याणमंत्री श्री. नरेंद्र सिंह तोमर यांच्या उपस्थितीत टेंट सिटी-२, एकता नगर, नर्मदा, गुजरात येथे राष्ट्रीय स्तरावरील कार्यक्रमाचे आयोजन करण्यात आले होते.
श्री तोमर यांनी कार्यक्रमाच्या ठिकाणी उपस्थित राहून प्रदर्शनाचे उद्घाटन केले तसेच महाराष्ट्रातील पुणे, जम्मू-काश्मीरमधील पुलवामा, बांदीपुरा आणि जम्मू, कर्नाटकातील तुमकूर, उत्तर प्रदेशातील सहारनपूर आणि उत्तराखंड येथील मधचाचणी प्रयोगशाळा आणि प्रक्रिया एककांचे उद्घाटन त्यांनी गुजरातमधून आभासी पद्धतीने केले. श्री. तोमर म्हणाले की, लहान शेतकर्यांना सक्षम बनवणे हे मा. पंतप्रधान श्री. नरेंद्र मोदीजी यांचे ध्येय आहे. भारतातील सुमारे 55 टक्के लोकसंख्या ग्रामीण आहे आणि जेव्हा ग्रामीण लोकसंख्येचा विकास होईल तेव्हाच देशाची प्रगती होईल, असे ते म्हणाले.
'राष्ट्रीय मधमाशीपालन आणि मध अभियान' या केंद्र सरकारच्या अर्थसहाय्यातून साकार झालेल्या योजनेत 5 मोठ्या प्रादेशिक आणि 100 लहान मध आणि इतर मधमाशी उत्पादन चाचणी प्रयोगशाळा स्थापन करण्याचे उद्दिष्ट आहे, त्यापैकी 3 जागतिक दर्जाच्या अत्याधुनिक प्रयोगशाळा स्थापन करण्यात आल्या आहेत, तर 25 लहान प्रयोगशाळा स्थापन करण्याची प्रक्रिया सुरू आहेत. भारत सरकार प्रक्रिया एककांच्या स्थापनेसाठी देखील मदत करत आहे. देशात १ लाख २५ हजार मेट्रिक टनांहून अधिक मधाचे उत्पादन होत असून, त्यापैकी ६० हजार मेट्रिक टनांहून अधिक नैसर्गिक मधाची निर्यात केली जाते. जागतिक बाजारपेठेला आकृष्ट करण्यासाठी देशांतर्गत मध उत्पादनात गुणात्मक सुधारणा घडवून आणण्याच्या दृष्टीने, भारत सरकार आणि राज्य सरकारे एकत्रितरित्या सुनियोजित प्रयत्न करत आहेत आणि वैज्ञानिक तंत्रांचा अवलंब करून मध उत्पादनासाठी मधमाशीपालकांची क्षमता वाढवण्यावर भर देत आहेत.S.Patil/S.Auti/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
राष्ट्रपती कार्यालय
प्रसिद्धी पत्रक
नवी दिल्ली, 7 जुलै 2021
पंतप्रधानांच्या सल्ल्यानुसार भारताच्या राष्ट्रपतींनी तात्काळ प्रभावाने मंत्रीमंडळातील खालील सदस्यांचा राजीनामा स्वीकारला आहे: -
- श्री डी.व्ही. सदानंद गौडा
- श्री रविशंकर प्रसाद
- श्री थावरचंद गेहलोत
- श्री रमेश पोखरियाल ‘निशंक’
- डॉ. हर्ष वर्धन
- श्री प्रकाश जावडेकर
- श्री संतोष कुमार गंगवार
- श्री बाबुल सुप्रियो
- श्री धोत्रे संजय शामराव
- श्री रत्तन लाल कटारिया
- श्री प्रताप चंद्र सारंगी
- श्रीमती देबश्री चौधरीM.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
राष्ट्राच्या सर्वांगीण प्रगतीसाठी शारीरिक, मानसिक आणि आध्यात्मिक पैलूंसह सर्वसमावेशक आरोग्याच्या गरजेवर संरक्षण मंत्री राजनाथ सिंह यांचा भर
नवी दिल्ली, 21 एप्रिल 2023
लोकसंख्याशास्त्रीय लाभांशाचे फायदे सुनिश्चित करण्यासाठी शारीरिक, मानसिक आणि आध्यात्मिक पैलूंसह सर्वसमावेशक आरोग्याच्या गरजेवर संरक्षण मंत्री राजनाथ सिंह यांनी भर दिला.राष्ट्रीय आयुर्विज्ञान अकादमीच्या 63 व्या स्थापना दिनानिमित्त 21 एप्रिल 2023 रोजी नवी दिल्ली येथे आयोजित कार्यक्रमात ते आभासी माध्यमातून सहभागी होत बोलत होते. देशाला बळकट आणि आत्मनिर्भर बनवण्यासाठी देशाच्या सक्षम आणि तरुण मनुष्यबळाची योग्यरित्या जोपासना केली पाहिजे, असे ते म्हणाले.
कोणत्याही राष्ट्राच्या विकासात आरोग्य हा महत्त्वाचा घटक असल्याचे अधोरेखित करत जेव्हा देशातील नागरिक निरोगी असतील तेव्हाच देशाचा सर्वांगीण विकास शक्य आहे असे राजनाथ सिंह म्हणाले . निरोगी लोक देशाच्या प्रगतीसाठी चांगल्या पद्धतीने काम करू शकतील आणि म्हणूनच आपल्या देशासाठी आरोग्य क्षेत्र महत्त्वाचे आहे.त्यामुळे डॉक्टर आणि वैद्यकीय व्यावसायिकांना आदराचे स्थान आहे, असे त्यांनी सांगितले.
सर्वांसाठी आरोग्य सुनिश्चित करण्यासाठी सरकारने उचललेल्या पावलांबद्दल सांगत, सार्वजनिक आरोग्याशी संबंधित समस्यांच्या संशोधनावर अधिक लक्ष केंद्रित करण्याचे आवाहन राजनाथ सिंह यांनी वैद्यकीय जगताला केले.
संरक्षण मंत्र्यांनी यावेळी सामाजिक कल्याणाचे महत्त्व अधोरेखित केले याकडे शारीरिक आणि मानसिक आरोग्याव्यतिरिक्त आरोग्याचा तिसरा पैलू म्हणून पाहायला हवे असे ते म्हणाले. कामाच्या शोधात लोक त्यांच्या मूळ गावातून शहराकडे आणि इतर ठिकाणी जात असल्याने सामाजिक कल्याणासमोर आव्हाने आहेत, स्थलांतरीत झालेले लोक त्यांच्या मुळांपासून तुटतात , त्यांना एकटेपणा आणि असुरक्षित वाटते याचा त्यांच्या आरोग्यावर विपरित परिणाम होतो.या व्यतिरिक्त, एकल पालकत्वामध्येही वाढ होण्यासह विभक्त कुटुंब आणि उप विभक्त कुटुंबही अधिक ठळकपणे दिसू लागली आहेत , याबद्दल त्यांनी चिंता व्यक्त केली.
अशाप्रकारच्या घडामोडींवर नियंत्रण न ठेवल्यास विवाह संस्था धोक्यात येऊ शकते आणि एकल व्यक्ती कुटुंबे सामान्य होऊ शकतात. हा निवड स्वातंत्र्याचा विषय जरी दिसत असला तरी प्रत्यक्षात हे एक मोठे सामाजिक संकट आहे जे मानवाला एकाकीपणाकडे ढकलत असून ते टाळणे आवश्यक आहे, असे राजनाथ सिंह यांनी सांगितले.
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
पंतप्रधान कार्यालय
गेल्या सहा महिन्यात घेतलेल्या अनेक निर्णयांमुळे 130 कोटी भारतीयांचे सबलीकरण-पंतप्रधान
नवी दिल्ली, 30 नोव्हेंबर 2019
गेल्या सहा महिन्यात घेतलेल्या अनेक निर्णयांमुळे 130 कोटी भारतीयांचे सबलीकरण झाल्याचे पंतप्रधान नरेंद्र मोदी यांनी म्हटले आहे. सबका साथ, सबका विकास, सबका विश्वास या उद्दिष्टाने प्रेरित होऊन आणि 130 कोटी भारतीयांच्या आशीर्वादाने, भारताच्या विकासासाठी आणि 130 कोटी भारतीयांचे जीवनमान उंचावण्यासाठी केंद्र सरकार नव्या जोमाने काम करत आहे असे पंतप्रधानांनी म्हटले आहे.
गेल्या सहा महिन्यात सरकारने घेतलेल्या निर्णयांमुळे विकासाला, सामाजिक सबलीकरणाला चालना आणि प्रगत नव भारताच्या निर्मितीसाठी येत्या काळात असे अधिकाधिक निर्णय घेणार असल्याचे पंतप्रधानांनी म्हटले आहे.
B.Gokhale/N.Chitale/P.Kor
(Visitor Counter : 69
गृह मंत्रालय
वारंवार उद्भवणाऱ्या धोक्यांसाठी आपत्ती लवचिकता सुधारण्यासाठी अधिक गुंतवणुकीचे भारताकडून समर्थन
(नवी दिल्ली, 5 जुलै 2018
आपत्तीचा धोका कमी करण्याबाबत आशियाई मंत्रिस्तरीय परिषदेच्या तिसऱ्या दिवशी आपत्ती लवचिकतेत अधिक गुंतवणूक, पायाभूत विकासात आपत्ती लवचिकता आणणे आणि उष्णतेच्या लाटेसारख्या वारंवार उद्भवणाऱ्या धोक्यांबाबत पूर्वसूचना प्रणालीत सुधारणा करण्याची सूचना भारताने केली. उलान बाटर येथे ही परिषद सुरू आहे. या परिषदेत इंडोनेशिया, फिलिपीन्स, व्हिएतनाम, मंगोलिया आणि बहुराष्ट्रीय कंपन्यांचे प्रतिनिधी सहभागी झाले होते. गृहराज्यमंत्री किरण रिजीजू यांनी भारताचे प्रतिनिधीत्व केले. त्यांनी सर्व देशांना आपत्तीचा धोका कमी करणे हा अर्थसंकल्पाचा एक अविभाज्य भाग असल्याच्या दृष्टीकोनातून पाहण्याचे आवाहन केले.
अन्य एका कार्यक्रमात राष्ट्रीय आपत्ती व्यवस्थापन प्राधिकरणाचे सदस्य आर. के. जैन यांनी उष्णतेच्या लाटेमुळे होणारे मृत्यू रोखण्यात भारताने केलेल्या प्रगतीचा आढावा घेतला.
S.Tupe/S.Kane/P.Kor
वाणिज्य आणि उदयोग मंत्रालय
एसआयएएल पॅरिस प्रदर्शनात 45 भारतीय कंपन्या सहभागी
नवी दिल्ली, 23 ऑक्टोबर 2018
अन्न सेवा व्यावसायिकांसाठीची सर्वात मोठी आंतरराष्ट्रीय बाजारपेठ असलेल्या एसआयएएल पॅरिस प्रदर्शनात 45 भारतीय कंपन्या सहभागी झाल्या आहेत. या कंपन्यांसाठी भारतीय व्यापार प्रोत्साहन परिषदेने  विशेष कक्षाचे उद्घाटन केले. व्यवसायाच्या नव्यानव्या संधी शोधण्यासाठी हे प्रदर्शन हा उत्तम मंच असल्याचे टीपीसीआयचे प्रमुख मोहित सिंगला यांनी सांगितले. प्रदर्शनादरम्यान भारतीय उत्पादने आणि कंपन्यांबाबत ग्राहकांना आकर्षक वाटत असून यामुळे भारत आणि युरोप यांच्यात सहकार्याच्या नव्या संधी उपलब्ध होतील, असे त्यांनी सांगितले.
एसआयएएल पॅरिस प्रदर्शनाचे दर दोन वर्षांनी आयोजन करण्यात येते. यंदा या प्रदर्शनात फ्रान्ससह 109 देशांमधले 7,020 हून अधिक जण सहभागी झाले आहेत.
N.Sapre/S.Kakde/P.Kor
(Visitor Counter : 45
रेल्वे मंत्रालय
अनारक्षित तिकीट प्रणाली म्हणजेच युटीएस मोबाईल एप्लीकेशन आता हिंदीमध्येही उपलब्ध
भारत सरकारने 'डिजिटल भारत'ला चालना देण्यासाठी तसेच रोकड विरहित व्यवहार, संपर्क विरहित व्यवहार आणि ग्राहक सुविधा ही तीनही उद्दिष्टे ध्यानात घेऊन यूटीएस म्हणजेच अनारक्षित तिकीट प्रणाली आता इंग्लिश बरोबरच हिंदी भाषेतही उपलब्ध करून दिली आहे.
या मोबाईल ॲप वापरकर्त्याला आपल्या पसंतीची कोणतीही एक भाषा वापरता येईल. त्याच प्रमाणे कागदावर छापलेले किंवा डिजिटल अशा कोणत्याही प्रकारातले तिकीट मिळवता येईल. यामध्ये खालील सुविधा मिळतील..
- प्रवासी तिकीट बुकिंग
- सीजन तिकीट बुकिंग किंवा नूतनीकरण
- प्लॅटफॉर्म तिकीट बुकिंग
- प्रवाशांना मोबाईल तिकीट प्रणालीचे मिळणारे लाभ
- तिकिटांच्या रांगेत थांबायची आवश्यकता उरणार नाही.
- विना कागद आणि पर्यावरणपूरक
- बुक केलेले तिकीट ऑफलाइन मोडमध्ये सुद्धा TTE वर बघता येईल त्यासाठी इंटरनेट वापरण्याची गरज नाही.
केव्हाही तिकीट काढण्याची सोय प्रवाशांना उपलब्ध होईल. शिवाय अगदी शेवटच्या क्षणी प्रवासाचा निर्णय घ्यावा लागत असेल तर फक्त स्थानकावर पोचून स्थानकावर विविध ठिकाणी असलेला क्यू आर कोड स्कॅन करून घेऊन त्यावरून तिकीट बुक करता येईल. ही सुविधा सध्या सोळाशे स्थानकांवर उपलब्ध आहे.
पूर्णपणे रोकड विरहित :ग्राहक रेल वॉलेट डेबिट कार्ड क्रेडिट कार्ड नेट बँकिंग यूपीआय आणि वॉलेट्स अशा कोणत्याही डिजिटल पद्धतीने तिकिटाचे पैसे चुकते करू शकेल.
किफायतशीर:- रेल-वॉलेट सुविधा वापरणाऱ्या ग्राहकाला त्याच्या रिचार्जवर पाच टक्के बोनस दिला जाईल. म्हणजेच जर प्रवासी हजार रुपयाचे वॉलेट रिचार्ज करत असेल तर त्याला 1050 रुपयाची रिचार्ज किंमत मिळेल.
हे मोबाईल तिकीट एप्लीकेशन पूर्णपणे भारतीय रेल्वेच्या कर्मचाऱ्यांनी विकसित केले असून अँड्रॉइड आणि आय एस या दोन्ही त्यावर ते उपलब्ध आहे अँड्रॉइड आणि आय ओ एस या दोन्ही मंचावर उपलब्ध असून संबंधित स्टोअर्स मधून घेता येतील.
ग्राहकांचा उत्तम अनुभव आणि गुगल प्ले स्टोअर मध्ये चार तारांकित रेटिंग मिळवून या ॲपने ग्राहक अनुभव आणि सोपी हाताळणी या दोन्ही बाबतीत वाहवा मिळवली आहे. यु टी एस मोबाईल ॲप्लिकेशनचे 1.47 करोड नोंदणीकृत वापरकर्ते आहेत.
आरोग्य आणि कुटुंब कल्याण मंत्रालय
भारताने गाठला नवा टप्पा: रुग्ण बरे होण्याचा दर पोहोचला 90.00%पर्यंत
एकूण रुग्णांपैकी सक्रीय रुग्णांची संख्या सतत कमी होत ती फक्त 8.50%
गेल्या आठवड्यापासून मृतांची संख्या 1000 पेक्षा कमी
एकूण प्रयोगशाळांची संख्या 2000 पेक्षा जास्त
नवी दिल्ली, 25 ऑक्टोबर 2020
भारताने आणखी महत्वपूर्ण कामगिरीची नोंद केली आहे. बाधित रुग्ण बरे होण्याचा राष्ट्रीय दर आज 90.00%टक्क्यांवर जाऊन पोहोचला. गेल्या 24 तासांत 62,077 रूग्ण बरे होऊन त्यांना घरी पाठविण्यात आले आहे तर नव्या निश्चित रुग्णांची संख्या 50,129 इतकी आहे.
ही कामगिरी सक्रीय रुग्णांच्या सातत्याने कमी होणाऱ्या दराशी जुळत असून ती संख्या सतत तिसऱ्या दिवशी सात लाखांपेक्षा कमी आहे.
सध्या सक्रीय रुग्णांचे प्रमाण केवळ 8.50%इतके असून देशातील पाँझिटीव्ह रुग्णांची संख्या 6,68,154 इतकी आहे.
रुग्ण बरे होण्याचे प्रमाण सातत्याने वाढत आहे.आतापर्यंत 70,78,123रुग्ण बरे झाले आहेत. रूग्ण बरे होत असल्यामुळे हे अंतर सतत रुंदावत आहे. बरे झालेल्या आणि सक्रिय रूग्णांच्या संख्येतील अंतर 64लाख इतके आहे.
गेल्या आठवड्यापासून दगावलेल्या रुग्णांची संख्या 1,000 पेक्षा कमी नोंदली जात आहे.2 आँक्टोबर पासून 11,00 पेक्षा कमी रुग्ण दगावले आहेत.
नव्याने बरे झालेल्या रुग्णांपैकी 75% टक्के रूग्ण महाराष्ट्र, कर्नाटक, केरळ, तामिळनाडू, पश्चिम बंगाल, दिल्ली,आंध्रप्रदेश, आसाम, उत्तर प्रदेश, आणि चंदिगड या 10राज्य/केंद्रशासित प्रदेशांत एकत्रित झालेले आढळून आले आहेत.
महाराष्ट्र यात आघाडीवर असून दररोज 10,000 पेक्षा जास्त रूग्ण बरे होत आहेत.
गेल्या 24 तासांत 50,129 नव्या निश्चित रुग्णांची नोंद झाली.
नवे 79% रुग्ण 10 राज्य/केंद्रशासित प्रदेशांत आहेत.केरळमधे सर्वात जास्त नव्या रुग्णांची नोंद होत असून 8000 पेक्षा जास्त रुग्ण या राज्यात आहेत, त्या खालोखाल महाराष्ट्रात 6000 नव्या रुग्णांची नोंद झाली आहे.
गेल्या 24 तासांत 578 रुग्णांच्या मृत्यूंची नोंद झाली आहे. यापैकी 80% दहा राज्य/केंद्रशासित प्रदेशांत आहेत.
सर्वाधिक रूग्ण दगावण्यात महाराष्ट्राचा वाटा असून नवे 137 रूग्ण दगावले आहेत.
भारतातील प्रयोगशाळांच्या जाळ्याने आणखी एक उच्चांक नोंदवला आहे. एकूण प्रयोगशाळांची संख्या 2000 पेक्षा जास्त झाली आहे. पुण्यातील एका प्रयोगशाळेपासून सुरुवात करत आता प्रयोगशाळांची संख्या 2003 झाली असून त्यापैकी 1126 सरकारी तर 877 प्रयोगशाळा खाजगी आहेत.R.Tidke/S.Patgaonkar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 213 कोटी 52 लाखांहून अधिक मात्रा देण्यात आल्या
12 ते 14 वर्ष या वयोगटातील मुलामुलींना देण्यात आलेल्या कोविड-19 प्रतिबंधक लसीच्या पहिल्या मात्रांची संख्या 4.04 कोटींहून अधिक
भारतातील सध्याची कोविड सक्रीय रुग्णसंख्या 53,974
गेल्या 24 तासांत देशात 5,910 नव्या कोरोना बाधित रुग्णांची नोंद
देशातील रुग्ण बरे होण्याचा दर सध्या 98.69% टक्के
साप्ताहिक पॉझिटीव्हिटी दर सध्या 2.15 टक्के
आज सकाळी 7 वाजता प्राप्त झालेल्या प्राथमिक अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 213 कोटी 52 लाख मात्रांचा  टप्पा ओलांडला आहे.
देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम 16 मार्च 2022 रोजी सुरु झाली. आतापर्यंत 4.04 कोटींहून अधिक  किशोरवयीन मुलामुलींना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याची मोहीम देखील 10 एप्रिल 2022पासून सुरु करण्यात आली आहे.
आज सकाळी 7 वाजता प्राप्त झालेल्या प्राथमिक अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय आकडेवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,14,283
|
|
2nd Dose
|
|
1,01,08,793
|
|
Precaution Dose
|
|
68,08,200
|
|
FLWs
|
|
1st Dose
|
|
1,84,35,011
|
|
2nd Dose
|
|
1,77,02,579
|
|
Precaution Dose
|
|
1,32,46,387
|
|
Age Group 12-14 years
|
|
1st Dose
|
|
4,04,65,525
|
|
2nd Dose
|
|
3,04,78,434
|
|
Age Group 15-18 years
|
|
1st Dose
|
|
6,17,29,479
|
|
2nd Dose
|
|
5,24,75,965
|
|
Age Group 18-44 years
|
|
1st Dose
|
|
56,07,25,224
|
|
2nd Dose
|
|
51,36,62,006
|
|
Precaution Dose
|
|
6,85,11,275
|
|
Age Group 45-59 years
|
|
1st Dose
|
|
20,39,31,989
|
|
2nd Dose
|
|
19,64,59,678
|
|
Precaution Dose
|
|
3,76,38,150
|
|
Over 60 years
|
|
1st Dose
|
|
12,76,00,113
|
|
2nd Dose
|
|
12,28,02,206
|
|
Precaution Dose
|
|
4,20,79,648
|
|
Precaution Dose
|
|
16,82,83,660
|
|
Total
|
|
2,13,52,74,945
भारतातील कोविड सक्रीय रुग्णसंख्या आता 53,974 इतकी आहे, देशातील आतापर्यंतच्या एकूण कोविड बाधितांच्या तुलनेत ही सख्या 0.12 टक्के आहे.
त्यामुळे, भारतातील कोविड रुग्ण बरे होण्याचा दर आता 98.69 टक्के झाला आहे. गेल्या 24 तासांत 7,034 रुग्ण कोविड आजारातून बरे झाले आहेत. देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,38,80,464 झाली आहे.
गेल्या 24 तासांत, देशात नव्या 5,910 कोविड रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 2,27,313 चाचण्या करण्यात आल्या. देशात आतापर्यंत एकंदर 88 कोटी 73 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 2.15% आहे आणि दैनंदिन पॉझिटीव्हिटी दर 2.60 %.इतका नोंदला गेला आहे.
शिक्षण मंत्रालय
शिक्षण आणि कौशल्य विकास मंत्री धर्मेंद्र प्रधान आणि सिंगापूरचे उपपंतप्रधान लॉरेन्स वोंग यांच्या हस्ते तिसऱ्या सिंगापूर - भारत हॅकेथॉनच्या विजेत्यांचा सत्कार
नवी दिल्ली, 16 जुलै 2023
ज्ञान, संशोधन आणि नवोन्मेषच्या सामर्थ्यासह भारत आणि सिंगापूर हे दोन्ही देश भविष्यासाठी सज्जता, परस्परांची समृद्धी आणि जागतिक कल्याणाला चालना देण्यासाठी वचनबद्ध – केंद्रीय मंत्री धर्मेंद्र प्रधान
भारताचे शिक्षण, कौशल्य विकास आणि उद्योजकता मंत्री धर्मेंद्र प्रधान आणि सिंगापूरचे उपपंतप्रधान आणि वित्त मंत्री लॉरेन्स वोंग यांच्या हस्ते आज गुजरातमधील गांधीनगर येथे तिसऱ्या सिंगापूर - भारत हॅकेथॉनच्या विजेत्यांचा सत्कार करण्यात आला.
गुजरातमधील आयआयटी गांधीनगर येथे जी 20 अध्यक्षतेअंतर्गत आयोजित हॅकेथॉनच्या अंतिम फेरीत भारत आणि सिंगापूरमधील सर्वोत्कृष्ट स्टार्टअप्स आणि विद्यार्थी एकत्र आले होते. 600 हून अधिक विद्यार्थी, स्टार्ट-अप, गुंतवणूकदार, धोरणकर्ते, कॉर्पोरेट्स आणि शैक्षणिक क्षेत्रातील तज्ञ या कार्यक्रमाला उपस्थित होते.
यावेळी बोलताना प्रधान म्हणाले की, ज्ञान ही शक्ती आहे. ज्ञान, संशोधन आणि नवोन्मेषाच्या सामर्थ्यासह भारत आणि सिंगापूर हे दोन्ही देश भविष्यासाठी उत्तम प्रकारे तयारी करण्यासाठी, परस्परांच्या समृद्धीसाठी आणि जागतिक कल्याणाला चालना देण्यासाठी वचनबद्ध आहेत, असे प्रधान म्हणाले.
ज्ञान, संशोधन आणि नवोन्मेष या तीन स्तंभांवर आधुनिक काळातील विकास अवलंबून असल्याचे त्यांनी सांगितले. ज्ञानावर आधारित अर्थव्यवस्था म्हणून सिंगापूरने गेल्या 30-40 वर्षांमध्ये ज्ञान आणि शिक्षणातील उत्कृष्टतेच्या माध्यमातून स्वतःमध्ये परिवर्तन घडवून आणले आहे, असे ते म्हणाले.
सिंगापूरचे उपपंतप्रधान आणि वित्त मंत्री लॉरेन्स वोंग म्हणाले की सिंगापूर-भारत हॅकेथॉन अद्वितीय आणि बहुमोल असून दोन्ही देशांच्या नेत्यांचा त्याला पाठिंबा आहे आणि पंतप्रधान नरेंद्र मोदी यांच्या संकल्पनेतून ती साकार झाली आहे.
धर्मेंद्र प्रधान आणि लॉरेन्स वोंग यांनी 'शाळेपासून कौशल्यापर्यंत ' सर्व क्षेत्रांमध्ये सहभाग अधिक वृद्धिंगत करण्याबाबत अर्थपूर्ण चर्चा केली. शाळांमध्ये व्यावसायिक शिक्षणाचे एकत्रीकरण, महत्वपूर्ण कौशल्यासह युवकांना सशक्त बनवणे, भविष्यात तग धरू शकेल असे मनुष्यबळ उभारणे , शैक्षणिक संस्था,शिक्षक आणि प्रशिक्षक यांची क्षमता वृद्धी , संशोधन आणि नवोन्मेष सहकार्य यासारख्या भारताच्या प्राधान्यक्रमांवर चर्चा केली.
पंतप्रधान नरेंद्र मोदी यांनी या कार्यक्रमासाठी एक लेखी संदेश पाठवला, “एनटीयू सिंगापूर-भारत हॅकेथॉन 2023 बद्दल ऐकून मला आनंद झाला. भारताच्या G20 अध्यक्षपदाच्या काळात या हॅकेथॉनचे आयोजन झाले आहे . 'एक पृथ्वी, एक कुटुंब, एक भविष्य' हा जी 20 अध्यक्षपदाचा मंत्र असून वसुधैव कुटुंबकम ही प्राचीन भारतीय संकल्पना यातून प्रतीत होत आहे, ज्याचा अर्थ आहे संपूर्ण जग एक कुटुंब आहे. सामायिक भविष्य घडवण्यासाठी एकत्र येणे हे या संकल्पनेचे सार आहे. सिंगापूर-भारत हॅकेथॉन हा या उदात्त विचारांचे प्रतिनिधित्व करणारा एक उपक्रम आहे.”N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 69